CELEX: 62013CN0420
Language: fi
Date: 2013-07-24 00:00:00
Title: Asia C-420/13: Ennakkoratkaisupyyntö, jonka Bundespatentgericht (Saksa) on esittänyt 24.7.2013 — Netto Marken Discount AG & Co. KG v. Deutsches Patent- und Markenamt

26.10.2013   
            
            
               FI
            
            
               Euroopan unionin virallinen lehti
            
            
               C 313/8
            
         Ennakkoratkaisupyyntö, jonka Bundespatentgericht (Saksa) on esittänyt 24.7.2013 — Netto Marken Discount AG & Co. KG v. Deutsches Patent- und Markenamt
   (Asia C-420/13)
   2013/C 313/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundespatentgericht
   
      Pääasian asianosaiset
   
   
      Kantaja: Netto Marken Discount AG & Co. KG
   
      Valittaja: Deutsches Patent- und Markenamt
   
      Ennakkoratkaisukysymykset
   
   
               1)
            
            
               Onko direktiivin (1) 2 artiklaa tulkittava siten, että kyseisessä säännöksessä tarkoitetulla palvelulla viitataan myös palvelujen vähittäiskauppaan?
            
         
               2)
            
            
               Jos ensimmäiseen kysymykseen vastataan myöntävästi:
               Onko direktiivin 2 artiklaa tulkittava siten, että vähittäiskauppiaan tarjoamien palvelujen sisältö on täsmennettävä samalla tavalla kuin vähittäismyyjän myymät tavarat?
               
                           a)
                        
                        
                           Riittääkö palvelujen täsmentämiseen se, jos hakemukseen sisällytetään
                           
                                       aa)
                                    
                                    
                                       ainoastaan yleisesti palvelujen ala tai yleisnimikkeitä
                                    
                                 
                                       bb)
                                    
                                    
                                       ainoastaan palvelujen luokka (luokat) tai
                                    
                                 
                                       cc)
                                    
                                    
                                       konkreettisesti jokainen yksittäinen palvelu?
                                    
                                 
                     
                           b)
                        
                        
                           Vaikuttavatko nämä tiedot tavaramerkin rekisteröintihakemuksen tekopäivän määrittämiseen, vai onko ilmoitettuja yleisnimikkeitä tai luokkia mahdollista vaihtaa tai täydentää?
                        
                     
         
               3)
            
            
               Jos ensimmäiseen kysymykseen vastataan myöntävästi:
               Onko direktiivin 2 artiklaa tulkittava siten, että palvelujen vähittäiskauppaa koskevan tavaramerkin suoja ulottuu myös palveluihin, joita vähittäismyyjä itse tarjoaa?
            
         
      (1)  Jäsenvaltioiden tavaramerkkilainsäädännön lähentämisestä 22.10.2008 annettu Euroopan parlamentin ja neuvoston direktiivi 2008/95/EY (EUVL L 299, s. 25).